तिरुमले ताताचार्य

तिरुमले ताताचार्य शर्मा 
ति.ता.शर्मा अथवा टि.टि.शर्मा(Thirumale Thathacharya Sharma/Thitha Sharma/T T Sharma) इति ख्यातः लक्ष्मीकुमारः ताताचार्यः एव तिरुमले ताताचार्यशर्मा। ‘तिरुमले’ इति तस्य वंशस्य नाम । राजगुरुवंशजः ति.ता. शर्मा १८९६  तमे वर्षे कोलारमण्डलस्य चिक्कबळ्ळापुरनगरे जन्म प्राप्तवान्  ।पिता श्रीनिवासताताचार्यः, माता जानकीयम्म । मैसूरुनगरे उन्नतशिक्षणं प्राप्तिसमये शर्मा भारतस्य स्वातन्त्र्यसमरं निमित्तं विद्याभ्यासं त्यक्त्वा पत्रिकोद्यमं प्रविष्टवान् । गान्धिजेः मार्गदर्शनम् अनुसृत्य शर्मा पत्रिकोद्यमी,स्वातन्त्र्ययोद्धा,राजनीतिज्ञः, साहित्यकारः, नाटककारः, समाजसेवकः, इतिहासकारः, शासनतज्ञः च  भूत्वा राष्ट्रस्य निम्मित्तम् अमोघसेवां कृतवान् । 
मैसूरुक्रानिकल्”इति पत्रिकायाः द्वारा पत्रिकोद्यमरङ्गे पादार्पणं कृतवान्  शर्मा केभ्यश्चित् वर्षेभ्यः अनन्तरं  तां पत्रिकां “विश्वकर्णाटक” इति साप्ताहिकपत्रिकारूपेण परिवर्तितवान् । सप्तवर्षेभ्यः अनन्तरं सा पत्रिका दिनपत्रिका अभवत् । प्रजाप्रभुत्वस्य रक्षणाय जागतीकरणस्य दायित्वं सा पत्रिका निरूढवती । 
१९४७ तमवर्षतः १९४९ तमवर्षं यावत् कन्नडसाहित्यपरिषदः अध्यक्षः जातः शर्मा  “कवि जनाश्रय” इति काञ्चित् योजनाम् अनुष्ठितवान् । नाटककलासक्तः एषः कन्नडस्य अनेकानि नाटकानि
रङ्गभूमीं प्रति आनितवान्।  टि.पी. कैलासं वर्येण विरचित “टोल्लु गट्टि” नाटकं प्रथमवारं रङ्गभूमिं प्रति आनयनस्य ख्यातिः शर्मणः एव अस्ति ।     
शासनान् संशोध्य तेषां विश्लेषणस्य कार्ये निष्णातः एषः शासने विद्यमानानां कविनां विषये  “कन्नड कविगळु” इति ग्रन्थस्य प्रकाशनं कृतवान् अस्ति । एषा तस्य प्रथमा कृतिः ।

कृतयः
रामरायन बखैरु (१९२२)
जूलियस् सीसर् (१९३१)
जगन्मोहन भवनदिन्द विदुराश्वत्तक्के ( जगन्मोहन भवनतः विदुराश्वत्थं प्रति) (१९३८)
कर्णाटकदल्लि स्वातन्त्र्य सङ्ग्राम (कर्णाटके स्वातन्त्रसङ्ग्राम) (१९५७)
प्रगति शील साहित्य (१९५७)
विक्रान्त भारत (१९६५)
विचार कर्णाटक (१९७०)
मास्तियवर मनोधर्म (१९७०)
नाटक शिरोमणी ए.वि.वरदाचार्य (१९७०)
मोक्ष गुण्डं विश्वेश्वरय्य (१९७१) 
चारित्रिक दाखलेगळु (१९७१)
 कण्ठीरव नरसराज विजय (१९७४)
 बालगङ्गागाधरतिलक (१९७५)
 होसहळ्ळिय भूपतिगळु ( १९७८ )
कर्मफल(कथा संङ्ग्रहः)
एताः शर्मणः मुख्यकृतयः ।
बहुमुखप्रतिभान्विताय ति.ता शर्मणॆ १९४७ तमे वर्षे  केरळराज्यस्य  कासरगोडुमण्डले प्रचलितस्य एकत्रिशंत् तमस्य कन्नडसाहित्यसम्मेलनस्य अध्यक्षस्थानं दत्त्वा सम्मनितवन्तः ।

कन्नडसाहित्यकाराः
चित्रं योजनीयम्
सारमञ्जूषा योजनीया
विषयः वर्धनीयः
बाह्यानुबन्धः योजनीयः